रिएक्टर में ब्लास्ट के बाद आग पूरी फैक्ट्री में फैली, 6 से ज्यादा कर्मचारी घायल
Andhra Pradesh Anakapalli Sahithi Pharma Factory Reactor Blast - 5 Workers Killed. आंध्र प्रदेश के अनाकापल्ली में शुक्रवार को एक दवा की फैक्ट्री में आग लग गई। हादसे में पांच लोगों की मौत हो गई
आंध्र प्रदेश के अनाकापल्ली में शुक्रवार को एक दवा की फैक्ट्री में आग लग गई। हादसे में पांच लोगों की मौत हो गई। वहीं, 6 से ज्यादा कर्मचारी घायल हो गए। न्यूज एजेंसी ANI के मुताबिक, आग अच्युतापुरम इंडस्ट्रियल स्पेशल इकोनॉमिक जोन में स्थित सहिथी फार्मा में लगी।
अंदर फंसे 15 कर्मचारियों को दमकल ने निकाला
अनकापल्ली के SP मुरली कृष्णा ने बताया कि अच्युतापुरम इंडस्ट्रियल स्पेशल इकोनॉमिक जोन में स्थित सहिथी फार्मा में एक रिएक्टर में ब्लास्ट के कारण आग लगी। इसमें कंपनी के 6 कर्मचारी घायल हुए, जिनमें 2 की हालत गंभीर हैं। करीब 15 कर्मचारियों को दमकल की टीम ने बाहर निकाल लिया है।
आग इतनी भीषण थी कि धुआं 5 किमी दूर से भी दिख रहा था
कंपनी के एक कर्मचारी ने बताया कि उसने ब्लास्ट की तेज आवाज सुनी। इसके बाद तुरंत ही आग लग गई और किसी को कुछ समझने का मौका ही नहीं मिला। सभी कर्मचारी घबराकर बाहर की ओर भागे। आग इतनी भीषण थी कि उसमें से उठता काला घना धुआं 5 किमी दूर से भी दिखाई दे रहा था।
प्रबंधन की लापरवाही की भी जांच की जाएगी: SP
अनकापल्ली के एसपी मुरली कृष्णा ने बताया कि पुलिस ने मामला दर्ज कर लिया है। घटना कैसे हुई और इसमें प्रबंधन की कोई लापरवाही थी या नही, इसकी जांच की जाएगी। फायर ब्रिगेड की टीम से भी हादसे को लेकर जानिकारियां जुटाई जा रही हैं।
हादसे से जुड़ी ये खबरें भी पढ़ें...
घर में लगी आग, मां-बेटी की मौत; उत्तर प्रदेश में दीवार तोड़कर 8 लोगों को बचाया गया
उत्तर प्रदेश के गाजियाबाद में एक घर में भीषण आग लगने से मां-बेटी की मौत हो गई। जबकि परिवार के 8 सदस्यों को दीवार तोड़कर सुरक्षित रेस्क्यू कर लिया गया। तीन मंजिला मकान में नीचे टेंट हाउस था। सबसे पहले उसी में आग लगी। कुछ ही मिनट में आग फर्स्ट फ्लोर तक पहुंच गई। पूरी खबर पढ़ें...
रांची खादगड़ा बस स्टैंड में आठ गाड़ियों में लगी आग, पहले पांच फिर तीन बसों में लगी आग
​​​​​​​रांची के कांटाटोली खादगढ़ा बस स्टैंड में पहले पांच बस में आग लगी फिर लगभग एक घंटे के अंतराल के बाद तीन और बस में आग लग गई। एक के बाद एक आठ बस में आग लगी। पहली घटना दोपहर एक बजे के आसपास हुई।​​​​​​ ​निशांत ट्रेवलर्स, मां भवानी ट्रेवल्स, राधेश्याम और एलडी मोटर्स कंपनी की बसें आग की चपेट में आई हैं। पूरी खबर पढ़ें...​​​​​​​​​​​​​​